**OBRAZLOŽENJE PRORAČUNA OPĆINE BISKUPIJA ZA 2023. GODINU**

Općinsko vijeće Općine Biskupija usvojilo je prijedlog Proračuna Općine za 2023. godinu i projekcije proračuna za 2024. i 2025. godinu, u skladu s odredbama *Zakona o proračunu (Narodne novine, br. 144/21)* koje se odnose na izradu proračuna, Smjernicama i uputama Ministarstva financija za izradu proračuna jedinica lokalne i područne (regionalne) samouprave za razdoblje 2022.-2024. godine, te vlastitom procjenom pojedinih prihoda i rashoda, koji su temelj za izvršavanje Proračuna Općine Biskupija za 2023. godinu.

Proračunom se omogućava financiranje poslova u cilju ostvarivanja javnih potreba i prava stanovnika općine, koje se temeljem posebnih zakona i drugih propisa financiraju iz javnih prihoda odnosno iz Proračuna Općine. Pri sastavljanju prijedloga proračuna obvezno je pridržavanje zakonom propisane metodologije koja propisuje sadržaj proračuna, programsko planiranje i proračunske klasifikacije.

Zakon o proračunu propisuje trogodišnji proračunsko planiranje, što znači da predstavničko tijelo usvaja proračun za 2023. godinu i projekcije za slijedeće dvije godine, 2024. i 2025. godinu.

Proračun za 2023. godinu se usvaja po ekonomskoj klasifikaciji na trećoj razini, a za 2024. i 2025. godinu na drugoj razini računskog plana. Na osnovu Zakona o proračunu objavljen je i *Pravilnik o proračunskim klasifikacijama (Narodne novine, br. 26/10, 120/12 i 1/20)*, koji propisuje vrste, sadržaj i primjenu proračunskih klasifikacija koje su obvezne za izradu proračuna, a primjenjuju se u procesu planiranja za razdoblje 2023. -2025. godine.

Pravilnikom se definira okvir kojim se iskazuju i prate prihodi i primici, te rashodi i izdaci po programskim aktivnostima, funkciji, vrsti, lokaciji i izvorima financiranja. Propisuje se struktura brojčanih oznaka i naziva svake klasifikacije.

Pravilnikom o proračunskim klasifikacijama naglašava se uspostava organizacijske klasifikacije koja sadržava povezane i međusobne usklađene cjeline proračuna, koje odgovarajućim materijalnim sredstvima ostvaruju postavljene ciljeve.

Organizacijska klasifikacija uspostavlja se definiranjem razdjela i glava, dok se programska klasifikacija uspostavlja definiranjem pojedinih programa, projekata i aktivnosti, kojima se ostvaruju ciljevi pojedinog programa, tako da se i u proračunu koji se donosi na trećoj razini ekonomske klasifikacije omogućava uvid u sve aktivnosti i projekte.

Najvažnija, a samim tim i temeljna osnova za izradu Proračuna za 2023. godinu, te projekcija za sljedeće dvogodišnje razdoblje je razvoj općine kao jedinice lokalne samouprave, poboljšanje uvjeta života mještana općine, izgradnja i razvoj komunalne infrastrukture, unapređenje kulture i sporta, briga o djeci i mladima ali i o stanovništvu treće životne dobi, izvršavanje investicijskih projekata u skladu s planom proračuna i proračunskim mogućnostima.

Proračun Općine Biskupija za 2023. godinu sastoji se od slijedećih elemenata:

1. **Opći dio proračuna**

koji sadrži ***Račun prihoda i rashoda i Račun financiranja / zaduživanja***

U *Računu prihoda i rashoda* planirani su prihodi i primici, iskazani po vrstama i izvorima financiranja, i rashodi i izdaci po ekonomskoj klasifikaciji usklađenoj s Računskim planom proračuna. Rashodi su iskazani prema ekonomskoj, funkcijskoj klasifikaciji i izvorima financiranja.

U *Računu financiranja* iskazani su primici od financijske imovine i zaduživanja, te izdaci za eventualnu nabavu financijske imovine i otplatu kredita i zajmova.

1. **Posebni dio proračuna**

koji sadrži ***Plan rashoda i izdataka*** raspoređenih u dva razdjela, koji se sastoje od programa, a isti sadrže aktivnosti, tekuće i kapitalne projekte. Posebni dio proračuna sadrži rashode i izdatke raspoređene po programima i njihovim sastavnim dijelovima – aktivnostima.

1. **Plan razvojnih programa**

U ***Planu razvojnih programa*** iskazani su planirani rashodi za investicije, kapitalne pomoći i donacije za razdoblje 2023–2025. godine, te ciljevi i prioriteti razvoja povezani s programskom i organizacijskom klasifikacijom.

**PRIHODI I PRIMICI**

Proračunom općine Biskupija za 2023. godinu planirani su prihodi i primici u ukupnom iznosu od 7.489 293 kn / 994 000 eura. Od toga su:

* prihodi poslovanja 7.466 690 kn / 991 000 eura
* prihodi od prodaje nefinancijske imovine 22.603 kn / 3 000 eura

Tečaj konverzije eura: 7,53450.

**Prihodi od poreza – skupina 61** procijenjeni su temeljem ostvarenja u 2022. godini, te prijedloga Nacrta Zakona o financiranju jedinica lokalne i područne (regionalne) samouprave i smjernica Ministarstva financija RH. Ovi se prihodi sastoje od poreza na dohodak, poreza na imovinu i poreza na robu i usluge, od kojih je najznačajniji porez na dohodak .

**Prihodi od pomoći – skupina 63** procijenjeni su temeljem ostvarenja u 2022. godini te dodjeljenih sretstava fiskalnog izravnanja za 2023 godinu i odnose se na planirane tekuće i kapitalne pomoći iz državnog proračuna, pomoći iz drugih proračuna, pomoći od izvanproračunskih korisnika (HZZ – javni radovi) te sredstva iz EU fondova.

**Prihodi od imovine – skupina 64** odnosi se na naknade zakup poljoprivrednog zemljišta u vlasništvu RH i ostale prihode od zakupa i iznajmljivanja imovine, naknade za zadržavanje nezakonito izgrađenih zgrada, naknade za eksploataciju mineralnih sirovina i naknade za korištenje nefinancijske imovine.

**Prihodi od administrativnih pristojbi i po posebnim propisima – skupina 65** sastoje se od prihoda od komunalnih doprinosa, komunalnih naknada i ostalih naknada utvrđenih općinskom odlukom.

**Kazne, upravne mjere i ostali prihodi – skupina 68** odnose se na prihode od kazni i naknade ogrjeva.

**Prihodi od prodaje nefinancijske imovine – skupina 72** odnose se na prihode od prodaje građevinskih objekata u vlasništvu države.

**RASHODI I IZDACI**

Rashodi su planirani u ukupnom iznosu 7.489 293 kn. Od toga su:

* rashodi poslovanja 5.505 459 kn / 730 700 eura
* rashodi za nabavu nefinancijske imovine (investicije i ulaganja) 1.983 834 kn / 263 300 eura

**Rashodi za zaposlene – skupina 31** obuhvaćaju rashode za zaposlene te plaće za zaposlene iz programa javnih radova (HZZ).

**Materijalni rashodi – skupina 32** sastoje se od ***naknada troškova zaposlenima*** (prijevoz na posao i s posla, putni nalozi, seminari, savjetovanja i sl.) ***rashoda za materijal i energiju*** (uredski materijal, literatura, električna energija, gorivo, materijal i dijelovi za tekuće i investicijsko održavanje objekata, opreme, prijevoznih sredstava i sl., sitni inventar i auto gume), ***rashoda za usluge*** (telefon, Internet, poštarina, računalne usluge, intelektualne usluge-odvjetničke, geodetsko-katastarske, ugovori o djelu, autorski honorari i sl., grafičke i tiskarske usluge, usluge promidžbe, komunalne usluge, zdravstvene i veterinarske usluge, usluge tekućeg i investicijskog održavanja strojeva, opreme, prijevoznih sredstava, poslovnih objekata, komunalne infrastrukture, spomenika kulturne baštine i ostalih javnih površina) i ***ostalih nespomenutih rashoda*** (naknade članovima predstavničkih tijela, reprezentacija, članarine, premije osiguranja i ostale pristojbe i naknade).

Materijalni rashodi isplanirani su u iznosu nužnom za funkcioniranje djelatnosti predstavničkog i izvršnog tijela, jedinstvenog upravnog odjela, komunalnih djelatnosti, održavanje postojeće infrastrukture, javnu rasvjetu i sl.

**Financijski rashodi – skupina 34** odnose se na bankarske troškove i troškove platnog prometa te ostale financijske rashode.

**Naknade građanima i kućanstvima – skupina 37** se odnose na novčane pomoći i pomoći u naravi socijalno ugroženom stanovništvu, kupnju knjiga za učenike osnovnih i pomoć za nabavku udžbenika za učenike srednjih škola, sufinanciranje cijene prijevoza srednjoškolaca, financiranje dječjeg vrtića, novčane pomoći za novorođenčad, naknade šteta, naknade ogrjeva stanovništvu i sl.

**Ostali rashodi – skupina 38** su tekuće donacije građanima i kućanstvima, udrugama građana, sportskim, kulturnim, vatrogasnim i ostalim udrugama, političkim strankama, vjerskim zajednicama, humanitarnim organizacijama, zdravstvenim neprofitnim organizacijama, te kapitalni prijenosi sredstava trgovačkom društvu u vlasništvu jedinice lokalne i područne (regionalne) samouprave – KOMUNALNO DRUŠTVO BISKUPIJA d.o.o.

**Rashodi za nabavu proizvedene dugotrajne imovine – skupina 42** odnose se na izgradnju komunalne infrastrukture (ceste, javna rasvjeta, vodovod), rekonstrukciju poslovnih objekata (upravna zgrada, Omladinski domovi, dječji vrtić, sportska dvorana i sl.), nabavu uredske opreme, nabavu mobilnog reciklažnog dvorišta, kontejnera za odvojeno prikupljanje otpada, izradu razne projektne dokumentacije, Izmjene i dopune Prostornog plana i ostalo.

**Proračun je uravnotežen.**

**2.2. Rashodi i izdaci po organizacijskoj klasifikaciji**

Organizacijskom klasifikacijom definira se razina utvrđena za potrebe planiranja i izvršavanja proračuna, te se svaki razdjel sastoji se od jedne ili više **glava**.

Glavu čine **programi** usmjereni na ispunjavanje prioritetnih ciljeva Općine.

Program se sastoji od jedne ili više **aktivnosti** i/ili **tekućih projekata** i/ili **kapitalnih projekata**.

Aktivnost je dio programa za koji nije unaprijed određeno vrijeme trajanja, a u kojem su planirani rashodi i izdaci za ostvarenje ciljeva utvrđenih programom.

Prema *organizacijskoj klasifikaciji* Proračun Općine Biskupija sastoji se od **dva razdjela**:

* **Općinsko vijeće**
* **Jedinstveni upravni odjel i izvršno tijelo**

*U sljedećoj tablici sažeto je prikazan* ***posebni dio*** *Proračuna Općine Biskupija za 2023. godinu:*

|  |  |  |  |  |
| --- | --- | --- | --- | --- |
| **RAZDJEL** |  | **100 OPĆINSKO VIJEĆE** |  |  **54.000**  |
| **GLAVA** |  | **10001 OPĆINSKO VIJEĆE** |  **54.000**  |
| **Program** | **P1000101** |  **Donošenje akata i mjera iz djelokruga** |  **27.000**  |
| **predstavničkog i izvršnog tijela i mjesne samouprave** |
| Aktivnost | A100010101 | Predstavničkog i izvršnog tijela  |  12.000  |
| Aktivnost | A100010102 | Djelokrug mjesne samouprave |  15.000  |
| **Program** | **P1000102** |  **Program političkih stranaka** |  **2.000**  |
| Aktivnost | A100010201 | Financiranje rada političkih stranaka |  2.000  |
| **Program** | **P1000103** |  **Zaštita prava nacionalnih manjina** |  **15.000**  |
| Aktivnost | A100010301 | Osnovne funkcije VSNM |   |  15.000  |
| **Program** | **P1000104** | **Razvoj civilnog društva** |  |  **10.000**  |
| Aktivnost | A1000010401 | Osnovne funkcije udruga |   |  10.000  |
| **RAZDJEL** |  | **200 JEDINSTVENI UPRAVNI ODJEL I IZVRŠNO TIJELO** |  **940.000**  |
| **GLAVA** |  | **20001 Upravni odjel i izvršno tijelo** |  **262.200**  |
| **Program** | **P2000101** |  **Javna uprava i administracija** |  **262.200**  |
| Aktivnost | A200010101 |  Administrativno, tehničko i stručno osoblje |  228.700  |
| Aktivnost | A200010102 |  Održavanje zgrada za redovito korištenje |  10.000  |
| Tekući projekt | T200010102 |  Nabava uredske opreme |   |  2.000  |
| Kapitalni projekt | K200010101 |  Izrada Plana upravljanja imovinom |  1.000  |
| Kapitalni projekt | K200010102 |  Izrada izmjena i dopuna Prostornog plana |  10.000  |
| Kapitalni projekt | K200010105 |  Izrada Ortofoto plana općine Biskupija |  9.000  |
| Kapitalni projekt | K200010106 |  Program raspolaganja poljoprivrednim zemljištem |  1.500  |
| **GLAVA** |  | **20002 VATROGASTVO I CIVILNA ZAŠTITA** |  **67.000**  |
| **P2000201** | **P2000201** | **Organiziranje i provođenje civilne zaštite** |  **67.000**  |
| Aktivnost | A200020101 | Osnovna djelatnost DVD-a  |  60.000  |
| Aktivnost | A200020102 | Civilna zaštita  |   |  1.000  |
| Aktivnost | A200020103 | HGSS |   |   |  3.000  |
| Tekući projekt | T200020101 | Procjena ugroženosti od požara |  3.000  |
| **GLAVA** |  | **20003 KOMUNALNA INFRASTRUKTURA** |  **430.000**  |
| **Program** | **P2000301** |  **Održavanje objekata i uređaja komunalne infrastrukture** |  **230.000**  |
| Aktivnost | A200030101 | Održavanje cesta i drugih javnih površina |  180.000  |
| Aktivnost | A200030102 | Rashodi za uređaje i javnu rasvjetu |  50.000  |
| **Program** | **P2000302** | **Izgradnja objekata i uređaja komunalne infrastrukture** |  **180.000**  |
| Kapitalni projekt | K200030201 |  Izgradnja i rekonstrukcija cesta  |  140.000  |
| Kapitalni projekt | K200030203 | Izgradnja vodovoda Vrbnik |   |  40.000  |
| **Program** | **P2000303** | **Zaštita okoliša** |  |  **20.000**  |
| Tekući projekt | T200030301 |  Nabava spremnika za odvoz otpada |  10.000  |
| Kapitalni projekt | K200030301 |  Izgradnja i opremanje reciklažnog dvorišta za građev.otpad |  10.000  |
| **GLAVA** |  |  **20004 DRUŠTVENE DJELATNOSTI** |  **102.000**  |
| **Program** | **P2000401** | **Predškolsko, osnovnoškolsko i srednjoškolsko obrazovanje** |  **79.000**  |
| Aktivnost | A200040101 | Sufinanciranje prijevoza učenika  |  9.000  |
| Aktivnost | A200040102 | Financiranje dječjeg vrtića |   |  70.000  |
| **Program** | **P2000402** | **Javne potrebe u školstvu** |  **18.000**  |
| Aktivnost | A200040201 | Sufinanciranje nabave udžbenika za osnovne i srednje škole |  8.000  |
| Aktivnost | A200040202 | Stipendije i školarine |   |  10.000  |
| **Program** | **P2000403** | **Javne potrebe u zdravstvu i preventiva** |  **5.000**  |
| Aktivnost | A200040301 | Poslovi deratizacije i dezinsekcije |  5.000  |
| **GLAVA** |  | **20005 PROGRAM DJELATNOSTI KULTURE** |  **39.000**  |
| **Program** | **P2000501** | **Promicanje kulture** |  |  **39.000**  |
| Aktivnost | A200050101 | Djelatnost kulturno umjetničkih društava |  1.000  |
| Aktivnost | A200050102 | Zaštita i očuvanje kulturnih dobara |  3.000  |
| Aktivnost | A200050103 | Akcije i manifestacije u kulturi |  1.000  |
| Aktivnost | K200050101 | Rekonstrukcija Doma omladine Biskupija - IV. faza |  15.000  |
| Aktivnost | K200050102 | Sanacija zgrade Omladinskog Doma Vrbnik |  15.000  |
| Aktivnost | A200050104 | Pomoć za funkcioniranje vjerskih ustanova |  4.000  |
| **GLAVA** |  | **20006 PROGRAMSKA DJELATNOST SPORTA** |  **18.800**  |
| **Program** | **P2000601** | **Organizacija, rekreacija i sportske aktivnosti** |  **18.800**  |
| Aktivnost | A200060101 | Osnovna djelatnost sportskih udruga |  2.000  |
| Aktivnost | K200060101 | Sanacija sportske dvorane "Škola Kosovo" - III. faza |  11.800  |
| Aktivnost | K200060102 | Izgradnja igrališta na području općine Biskupija |  5.000  |
| **GLAVA** |  | **20007 PROGRAMSKA DJELATNOST SOCIJALNE SKRBI** |  **21.000**  |
| **Program** | **P2000701** | **Socijalna skrb** |  |  **16.000**  |
| Aktivnost | A200070101 | Jednokratna naknada  |   |  15.000  |
| Aktivnost | A200070102 | Naknada za troškove stanovanja |  1.000  |
| **Program** | **P2000702** | **Poticajne mjere demografske obnove** |  **3.000**  |
| Aktivnost | A200070201 | Potpore za novorođeno dijete |  3.000  |
| **Program** | **P2000703** | **Humanitarna skrb kroz udruge građana** |  **2.000**  |
| Aktivnost | A200070301 | Humanitarna djelatnost Crvenog križa i ostalih humanitarnih organizacija |  2.000  |

**ZAKLJUČAK**

Proračun općine Biskupija za 2023. godinu, napravljen je i usklađen sa svim zakonskim obavezama, potrebnim pravilnicima i propisima, te novim Zakonom o financiranju jedinica lokalne i područne (regionalne) samouprave, a u okvirima realne situacije na području Šibensko-kninske županije kao i Republike Hrvatske.

Donošenjem plana Proračuna za 2023. godinu, pokušalo se uskladiti izvršavanje već zadanih i preuzetih obveza, ali isto tako i iskoristiti dane mogućnosti u tijeku 2023. godine.

Prihodi i rashodi, planirani su na temelju procjene kretanja prihoda i rashoda za 2023.godinu, kao i dosadašnjem ostvarenju dosadašnjeg ostvarenja proračuna za 2022. godinu.

Svi kapitalni rashodi planirani u 2023. godini planirani su sukladno dokumentaciji koja je napravljena u prethodnim godinama, ili je u postupcima izrade, a bitna je za sam početak investicije za koju se općina kandidira preko Ministarstava i fondova.